Socijalistička partija Srpske
Socijalistička partija Srpske (skr. SPS) je parlamentarna politička stranka sa sjedištem u Republici Srpskoj, Bosna i Hercegovina. Partija je osnovana izdvajanjem značajnog broja članova i funkcionera iz Socijalističke partije Republike Srpske (SP). Nova partija je predstavljena u Banjaluci 12. marta 2020. godine i prvi predsjednik je Goran Selak, potpredsjednik Maksim Skoko, a generalni sekretar Andrea Dorić. Nastala je sredinom marta 2020. godine, kao rezultat sukoba tada visokopozicioniranih članova u Socijalističkoj partiji RS-a, Gorana Selaka, Maksima Skoke, Andrea Dorića sa vrhom stranke oko političkih poteza SP-a kao i neslaganjem sa politikom predsjednika stranke Petrom Đokićem, što je kulminiralo u prvoj polovini 2020. godine napuštanjem stranke od strane većeg broja pojedinaca, i formiranjem nezavisnog kluba Socijalističke partije u Narodnoj skupštini Republike Srpske. Socijalistička partija Srpske nakon izdvajanja iz Socijalističke partije RS, ima tri poslanika u Narodnoj skupštini Republike Srpske.